laion/Wikipedia-Exotic huggingface dataset:
Viļāni mõis

Viļāni mõis (läti keeles Viļānu muiža, poola keeles Wielony, saksa keeles Welonen) oli mõis Vitebski kubermangus Režitsa maakonnas Viļani vallas. Tänapäeval asub mõisasüda Lätis Rēzekne piirkonnas Viļāni linnas aadressil Brīvības iela 34, osa mõisakeskusest jääb ka Viļānu muiža küla aladele. Mõisat on esmamainitud 1495. aastal, mil Wolter von Plettenberg selle Jan de Loele läänistas. Sealsed latgalitest maaomanikud muudeti ühtlasi maksu, teo- ja sõjaväeteenistuskohuslasteks. Aastast 1507 olid mõisa omanikud de Overlackid. Rootsi-Poola sõja ajal aastal 1603 ei kinnitanud Zygmunt III Waza enam de Overlackide õigust mõisale ja andis selle hoopis Tomasz Dombrowile rendile. Edasi kuulus mõis de Offenbergidele, aastast 1703 aga Rykidele. Aastal 1753 sai mõisa omanikuks Michał Ryk, kes kutsus Viļānisse bernardiinide ordu mungad, rajas sinna kloostri ja kiriku. Toona oli mõis üks Latgale alade suuremaid, sellele kuulus üle 49 000 hektari maad. Sealne mõis läks aastal 1839 Karol Mannteuffeli valdusse, aastal 1840 sai sellest Löwis of Menarite omand ja aastal 1842 hakkas see kuuluma Janowskitele. Wincenty Janowski muutis Viļāni tööstusasulaks, rajades Malta jõe teisele kaldale linatöötlemisvabriku, kus aastal 1869 oli ligi 200 töölist. Mõisale kuulusid seal veel kõrtsid, vesiveski, nahatööstus, telliselööv, kaks lubjaahju ja pruulikoda. Aastal 1920 riigistati maareformi käigus sealne mõis ja maad jagati uusmaasaajatele, osa selle valdusi läks ka Viļāni linnale. Aastani 1941 jäi mõisakompleksi haldama Julian Janovski. Mõisa häärberisse rajati kool 1949. aastal, tänapäeval asub seal Viļāni kunsti- ja muusikakool. Viļāni mõisa häärber on muinsusmälestisena kohaliku kaitse all. Häärberi juures asub ka Malta jõeni ulatuv park. Mõisale kuulunud vabriku ruumidesse rajati 1950. aastatel Viļāni hüdroelektrijaam, mis 1994. aastal H. Janovskise eestvedamisel taas tööle pandi. Latvijas muižas un pilis un citas interesantas vietas Słownik geograficzny Królestwa Polskiego, Tom XIII (Warmbrun – Worowo) z 1893 r. "Valsts kultūras pieminekļu aizsardzības inspekcija". Originaali arhiivikoopia seisuga 6. detsember 2021. Vaadatud 7. märtsil 2021. Iltnere, A. Placēns, I. 1999. Latvijas pilsētas. Rīga, Preses nams. 574 — 578 lk.
Jussi Saramo

Jussi Antero Saramo (sündinud 9. juulil 1979) on Soome poliitik. Ta kuulub Vasakliitu. Jussi Saramo sai diplomi infotehnoloogia alal rakenduskõrgkoolist Edupoli 2003. aastal. Aastatel 2003–2004 oli ta organisatsiooni Etelä-Suomen Vasemmistonuoret piirkonnajuhataja. 2004–2005 töötas ta Eduskunnas parlamendiliikme abina. 2005–2009 oli ta organisatsiooni Vasemmistonuoret esimees. 2011–2014 töötas ta Soome Haridus- ja Kultuuriministeeriumis eriabina. Aastatel 2009–2011 ja 2014–2016 oli ta Vasakliidu poliitiline sekretär. 2014–2016 oli ta Euroopa Parlamendi liikme Merja Kyllöneni abi. 2017–2019 oli ta firma Solaris-lomat tegevdirektor. Alates 2019. aasta aprillist on ta Eduskunna liige. Alates 17. detsembrist 2020 kuni 29. juunini 2021 oli ta haridusminister Sanna Marini valitsuses. Jussi Saramo Eduskunta
Jaan Karu

Jaan Karu (1873–1957) oli eesti ajakirjanik, tõlkija ja kirjastaja. Ta on olnud Postimehe Pärnu väljaande toimetaja.
Jaan Karu (õppejõud)

Jaan Karu (sündinud 3. jaanuaril 1945) on eesti tehnikateadlane. Ta lõpetas aastal 1968 Tallinna Polütehnilise Instituudi ehitusteaduskonna, aastal 1974 lõpetas ta samas aspirantuuri, ta on aastast 1975 tehnikakandidaat. Ta on töötanud TPI sanitaartehnika kateedris ja Tallinna Tehnikaülikooli keskkonnatehnika instituudis õppejõuna. Karu, Jaan 1987. Tarbevee ettevalmistus - eelpuhastusprotsessid ja -seadmed: õppevahend. Tallinn: Tallinna Polütehniline Instituut. Ta oli abielus filmimonteerija Tiiu Karuga, nende poeg on ettevõtja Armin Karu. Jaan Karu (õppejõud) Eesti Teadusinfosüsteemis
ACE Logistics Group AS

ACE Logistics Group AS on logistikafirmade valdusettevõte peakorteriga Tallinnas. Kontsern asutati pärast Eesti taasiseseisvumist 1992. aastal, mil Estonian Air Cargo AS (hilisemate nimedega Air Cargo Estonia AS ja ACE Logistics Estonia AS) asus osutama lennutranspordi ekspedeerimisteenuseid. ACE Logistics Group AS esimene tegevjuht oli Karli Lambot, alates 2005. aasta lõpust on ettevõtte tegevjuht Andres Matkur. Ärinimi ACE Logistics võeti kasutusele 1997. aastal. ACE Logistics kui ekspedeerimisfirma teeb koostööd lennufirmadega, laevaliinidega, autovedajatega ja raudteeoperaatoritega ning osutab koostöös oma partnervõrgustikega logistikateenuseid üle terve maailma. ACE Logistics Group AS-i ettevõtted asuvad Eestis, Leedus, Lätis, Soomes ja Ukrainas. 2021. aastal töötas nendes kokku 200 inimest. Ettevõtete konsolideerimata kogukäive oli 72 miljonit eurot ning logistikaettevõtted käsitlesid 430 000 saadetist. ACE Logistics Group AS koduleht
Villy Søvndal

Villy Søvndal (sündinud 4. aprillil 1952) on Taani poliitik. Ta kuulub Sotsialistlikku Rahvaparteisse. Villy Søvndal on pärit talupidaja perekonnast. Ta lõpetas Koldingis õpetajatekolledži 1980. aastal. Aastatel 1980–1992 töötas õpetajana Koldingis. 1982–1994 oli ta Koldingi linnavolikogu liige. Ta oli Folketingi asendusliige 1986. aasta märtsis-aprillis ja 1991. aasta oktoobrist kuni 1992. aasta jaanuarini. Ta oli Folketingi liige 1. augustist 1994 kuni 20. detsembrini 2013. Aastatel 2005–2012 oli Søvndal Sotsialistliku Rahvapartei esimees. Villy Søvndal oli 3. oktoobrist 2011 kuni 12. detsembrini 2013 Taani välisminister. Villy Søvndal Folketinget Denmark. Ministries, etc. rulers.org
Trakai rajoon

Trakai rajoon (leedu Trakų rajono savivaldybė) on 1. järgu haldusüksus (rajoon) Leedus endise Vilniuse maakonna aladel. Rajooni pindala on 1208 km². 2017. aasta seisuga elas seal 32 546 inimest. Rajoon moodustati 1950. aastal, tänapäevastes piiridest on aastast 1999, mil osad sealsed vallad läksid loodava Elektrėnai omavalitsuse koosseisu. Rajoon koosneb järgmistest valdadest: Aukštadvarise, Grendavė, Lentvarise, Onuškise, Paluknysi, Rūdiškėse, Senieji Trakai ja Trakai vald. Halduskeskus on Trakai linn. Teised tähtsamad asulad on Lentvarise ja Rūdiškėse linnad ning Aukštadvarise ja Onuškise alevid. 2011. aasta seisuga olid elanikest 56,33% leedulased, 8,28% venelased, 30,11% poolakad, 0,63% ukrainlased, 2,37% valgevenelased ja 2,28% oli teistest rahvustest. Rajooni suurimad jõed on kirdepiiril voolav Neris ja kagupiiril voolav Merkys, lisaks rajoonist algavad Strėva ja Verknė. Suuremad järved on Akmena, Galvė, Skaistis ja Vilkokšnis. Rajooni idaosa jääb Kagutasandikule, põhjaosa Nerise alamjooksu madalikule, lõunaosa aga Dzūkija kõrgustikule. Madalaim koht (55 m) asub Nerise ääres, kõrgeim koht aga Prienai rajooni piiril asuval Gedanonysi mäel. Rajooni jäävad osaliselt Trakai rahvuspark, Aukštadvarise regionaalpark ja Nerise regionaalpark. Rajoonivalitsuse hoone Krakovski kivi Rykantai tamm Strėva lehter Nikronysi kivi Kuradilohk Stirniai linnamägi Nuolatinių gyventojų skaičius metų pradžioje, vaadatud 12.02.2023. Rajooni koduleht (leedu keeles)
Luha põik

Luha põik on tänava nimi mitmes Eesti asulas: tänav Kohtla-Järve linnas Sompa linnaosas tänav Kohila alevis Kohila vallas tänav Ülenurme alevikus Kambja vallas tänav Kirbla külas Lääneranna vallas tänav Kumna külas Harku vallas Luha tänav Luha tee
Salome Samadašvili

Salome Samadašvili (gruusia keeles სალომე სამადაშვილი; sündinud 2. aprillil 1976 Thbilisis) on Gruusia poliitik.
Cindy Crawford

Cynthia Ann Crawford (sündinud 20. veebruaril 1966 DeKalbi maakonnas Illinoisis) on Ameerika Ühendriikide modell, näitleja ja ettevõtja. 1980. ja 1990. aastatel oli Crawford populaarseimate supermodellide hulgas ja teda võis näha nii ajakirjade kaantel kui moekampaaniates. Ta mängis üht peaosa Andrew Sipesi filmis "Võluv märklaud" ("Fair Game"). Ta on täitnud pisirolle teleseriaalides, näiteks "Kolmas kivi päikesest", "Muppetid", "Jimi maailm", "Cougar Town". Ta oli abielus Richard Gere'iga 1991–1995. 1998. aastast on ta abielus ettevõtja Rande Gerberiga. Neil on poeg ja tütar.
Henri Aruküla

Henri Aruküla (sündinud 25. septembril 1991 Räpinas) on Eesti saksofonimängija. Ta on õppinud Räpina Muusikakoolis trombooni ja jazz-pop-kitarri, seejärel Heino Elleri Muusikakoolis[viide?] ning Eesti Muusika- ja Teatriakadeemias trombooni erialal ja Georg Otsa nimelises Tallinna Muusikakoolis saksofoni erialal.[viide?] Teist korda lõpetas Heino Elleri Muusikakooli 2016. aastal saksofoni erialal Lembit Saarsalu õpilasena.[viide?] Henri Aruküla on osa võtnud ameerika saksofonisti Eric Marienthali meistriklassidest. [viide?] Henri Aruküla on mänginud saksofoni mitmes ansamblis. 2015. aastal tõi ta Eestisse LED-saksofoni (väidetavalt Baltikumi esimese[viide?]) ja alustas soolokarjääri. Ta esitab nii džäss- kui ka popmuusikat. Fail:Led-saksofonist Henri Aruküla ööklubis.jpg
Bridget Fonda

Bridget Jane Fonda Elfman (sündinud 27. jaanuaril 1964 Los Angeleses) on endine Ameerika Ühendriikide näitleja. Ta on mänginud näiteks filmides "Ristiisa 3", "Juhuslik õnn" (1994), "Paugupärdik" (2001), "Draakoni suudlus" (2001). Ta mängis Jutta Rabet Estonia hukku kajastanud filmis "Balti torm". 2002. aasta filmis "Lumekuninganna" mängis ta nimiosa. Ta on Henry Fonda poja Peter Fonda tütar. Jane Fonda on tema tädi. Novembris 2003 abiellus ta Danny Elfmaniga. 2005. aastal sündis neil poeg. Bridget Fonda mängib filmis «Estonia» hukust, Postimees, 3. aprill 2001
Amee

Trần Huyền My (sündinud 23. märtsil 2000), tuntud lavanime Amee all, on Vietnami näitleja ja laulja. Praegu on ta St.319 Entertainmenti kunstnik.
Aukštadvarise vald

Aukštadvarise vald (leedu keeles Aukštadvario seniūnija) on 2. järgu haldusüksus (vald) Leedus Trakai rajooni territooriumil. Valla pindala on 213 km². 2011. aasta seisuga elas seal 2835 inimest. Valla keskus on Aukštadvarise alev, kus aastal 2011 oli 977 elanikku. Vallavanem on Laimis Kvedaravičius. Aastal 2001 olid 76,7 % valla elanikest leedulased, 20,3% aga poolakad. Lisaks küladele on vallas ka mitmed huutorid Trakų rajono savivaldybė, vaadatud 7.03.2021. 2011 m. surašymas. Lietuvos statistikos departamentas, vaadatud 8.03.2021.
Lõuna tee

Lõuna tee on tänava nimi mitmes Eesti asulas: tänav Loo alevikus Jõelähtme vallas tänav Järveküla külas Rae vallas tänav Kurna külas Rae vallas tänav Mäepea külas Kuusalu vallas tänav Rahinge külas Tartu linnas tänav Saarepeedi külas Viljandi vallas tänav Saula külas Kose vallas tänav Suurupi külas Harku vallas Lõuna tänav
Altenmarkt im Pongau

Altenmarkt im Pongau on alev ja vald (Marktgemeinde) Austria Salzburgi liidumaa Sankt Johann im Pongau ringkonnas. Altenmarkt asub Salzburgist 65 km kagus. Linn on tuntud peamiselt oma taliturismi poolest. Seal asub ka vabrik, kus toodetakse Atomicu suuski. Altenmarkt-Zauchensee on Ski Amadé suusapiirkonna osa, kus Zauchensee asub linnast umbes 10 km lõunas. Hermann Maier, endine mäesuusataja Michael Walchhofer, mäesuusataja Talu 1967. aastal tüüpilise kellaga katusel Altenmarkt im Pongau juulis 2011, vaade tänavale Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Medea Abrahamjan

Medea Abrahamjan (armeenia keeles Մեդեա Աբրահամյան; 8. märts 1932 Jerevan – 3. märts 2021 Jerevan) oli armeenia tšellist. Ta oli Armeenia rahvakunstnik (1980) ja Jerevani Komitasi riikliku konservatooriumi professor (1983).
Claudia Cardinale

Claude Joséphine Rose "Claudia" Cardinale (sündinud 15. aprillil 1938 La Goulettes Tuneesias) on Itaalia filminäitleja.
The Dandy Warhols

The Dandy Warhols on Ameerika Ühendriikide alternatiivroki bänd, mille asutasid 1994. aastal Oregoni suurimas linnas Portlandis laulja-kitarrist Courtney Taylor-Taylor ja kitarrist Peter Holmström. Hiljem liitusid nendega klahvpillimängija Zia McCabe ja trummar Eric Hedford. Hedford lahkus 1998. aastal ja tema asemele tuli Taylor-Taylori nõbu Brent DeBoer. Bändi nimi on tuletatud slovaki päritolu ameerika popkunstniku Andy Warholi nimest.  The Dandy Warhols – pildid, videod ja helifailid Wikimedia Commonsis
Girl in a Coma

Girl in a Coma oli aastatel 2006–2018 tegutsenud Ameerika Ühendriikide bänd, mis viljeles indie rock muusikat.
Koroonapandeemia Mehhikos

Koroonapandeemia Mehhikos on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud kiiresti leviva SARS-CoV-2 koroonaviiruse põhjustatud ülemaailmsest koroonapandeemiast. Esimene nakatunu tuvastati 2020. aasta veebruari viimasel päeval. 2021. aasta märtsi lõpul Mehhiko tervishoiuministeeriumi avaldatud andmetel ületas tegelik koroonasse surnud inimeste arv 321 tuhande piiri. "Coronavirus (COVID-19) Vaccinations | Cumulative COVID-19 vaccination doses administered per 100 people" (inglise). Our World in Data. Vaadatud 07.03.2021. "Covid-19: Mexico revises coronavirus death toll up by 60%" (inglise). BBC News. 29.03.2021. Vaadatud 29.03.2021. "Exceso de Mortalidad en México". gob.mx (hispaania). Originaali arhiivikoopia seisuga 29.03.2021. Vaadatud 29.03.2021.
Bad Hofgastein

Bad Hofgastein (baieri: Hofgoschdei) on alev ja vald (Marktgemeinde) Austria Salzburgi liidumaa Sankt Johann im Pongau ringkonnas. Kuurort asub Gasteini orus, suur suusakuurort kuulub Ski Amadé võrgustikku. Gasteini org on osa Kesk-Ida-Alpide Kõrg-Tauerni mäestikust, see ulatub Lendi laiast Salzachi orust lõunas kuni Alpide peaaheliku ja Kärnteni liidumaa piirini. Bad Hofgastein asub umbes poolel teel Dorfgasteini (põhjas) ja Bad Gasteini (lõunas) vahel. Sellel on juurdepääs Tauerni raudteeliinile, mis kulgeb läbi oru kuni Tauerni raudteetunnelini. Vallaosad on Bad Hofgastein, Harbach, Heißingfelding, Vorderschneeberg ja Wieden. Bad Hofgasteinis on suur hulk luksushotelle, neist suurim on viietärni Grand Park Hotel. Lisaks on hiljuti renoveeritud 4+ tärni Hotel Österreichischer Hof ja Hotel Bismarck. Gasteini oru suusasüsteemi on viimaste aastate jooksul tehtud märkimisväärseid investeeringuid. Ainuüksi viimase kolme aasta jooksul on uute tõstukite ja suusaradade parendamiseks kulutatud 45 miljonit eurot. Hooajal 2008/09 avati Senderbahni tõstuk (uus kaheksakohaline salongtõstuk Angertalist Stubnerkogelile). Hooajal 2009/10 avati uus Stubnerkogelbahn (kaheksakohaline salongtõstuk kahes osas Bad Gasteinist Stubnerkogeli tippu), samuti GipfelXpress (uus kuuekohaline tõstuk) Dorfgasteinis. Lisaks käimasolevatele investeeringutele on kavandamisel ka uus Schlossalmbahni tõstuk. Uus tõstuk ühendab Bad Hofgasteini kesklinna (Alpentherme lähedal) Schlossalmi tipuga. Linna peaväljak on linna keskpunkt, sageli elava muusika ansamblite esinemiskoht. Bad Hofgasteini külastavad tavaliselt rohkem austerlased, samuti on palju vene ja itaalia külastajaid, ning see on edukalt hoidnud oma mainet / seisnud oma naabri Bad Gasteini tõusude ja mõõnade kõrval (mis saab taas kord suuri investeeringuid, mille eesmärk on taastada ertshertsog Ferdinandi kunagised hiilgeajad). Franz Hofer (1902–1975), nats Johann Grugger (* 1981), mäesuusataja Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Visulahti

Visulahti on dinosaurusteemaline lõbustuspark ja turismikeskus, mis avati 1980. aastal Soomes Mikkelis Saimaa järve ja Kuopio maantee ääres (Soome maantee 5). See koosneb kolmest alast: Dinosauria, HyperDino ja Visulahti vahakapp. Dinosaurias on kaks erinevat basseini ja kolm suurt veeliumäge. Visulahtis on ka majutus ja telkimisplats. Visulahti omanik on 2007. aastal omandatud Puuharyhmä Oyj kaudu Hispaania Aspro Parks. Serena Kahaner, Tracy: Amusement Park Chains, 2010: A Guide to Who Owns What, National Amusement Park Historical Association 2010.
Nokkakivi

Nokkakivi on lõbustuspark Soomes Kesk-Soome maakonnas Laukaa vallas. See asub Jyväskylä ja Kuopio vahelise tee ääres (maantee 9), 24 km kaugusel Jyväskyläst. Nokkakivi on Soome uusim lõbustuspark, see avati 15. juunil 2007. Lõbustuspargis on ligi 20 atraktsiooni. Linnanmäki Särkänniemi lõbustuspark Tykkimäki Nokkakivi koduleht soome, saksa, inglise ja vene keeles
Großarl

Großarl on alev ja vald (Marktgemeinde) Austria Salzburgi liidumaa Sankt Johann im Pongau ringkonnas. Turulinn asub Pongaus Großarltalis, 70 km Salzburgist lõunas. See jaguneb ringkondadeks (põhjast lõunasse): Au (850 m), Schied (860 m), Unterberg (900 m), Großarl (895 m), samuti Eben ja Bach (900 m). Großarli järgi on saanud nime Großarltali org. Großarl on väga turismile orienteeritud turulinn. Külaliste voodite arv on u. 4500 ning seal on igas kategoorias hotellid ja hostelid. Väga muljetavaldav on neljatärni hotellide suur tihedus. 40 mägimaja tõttu kutsutakse Großarli ka "alpimajade oruks" (saksa: "Das Tal der Almen"). Aastate jooksul asusid orgu paljud väikesed ja keskmise suurusega ettevõtted ning neist said Großarli kodanike jaoks olulised tööandjad (puusepad, müürsepad ning pinnaseliigutamise ettevõtted jne). Edmund Entacher (* 30. september 1949), Austria Relvajõudude kindral Anton Sauter (1800–1881), botaanik ja arst, Ferdinand Sauteri vend, Salzburgi piirkondlike ja kultuuriuuringute korporatsiooni asutaja Ignatius Rieder (1858–1934), 1918–1934 Salzburgi peapiiskop Alois Rohrmoser (1932–2005), Atomic suusavabriku asutaja Wolfram Paulus (* 1957), filmirežissöör ja stsenarist Sepp Forcher (* 17. detsember 1930), Austria telesaatejuht, 1955–1959 Berglandhausi peremees Großarlis Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Gerly Tinn

Gerly Tinn (sündinud 25. veebruaril 1976 Viljandis) on eesti moe- ja kostüümikunstnik ning stilist. Gerly Tinn lõpetas 1994. aastal Tallinna 20. Keskkooli ja 2001. aastal Eesti Kunstiakadeemia moekunsti erialal. Magistrikraadi omandas ta Inglismaal, London College of Fashionis) etenduskunstide kostüümikujunduse erialal (Costume Design for Performing Arts) 2011. aastal. Alates 1998. aastast on ta teinud stilistitööd ajakirjadele Stiil, Eesti Naine, Anne jt ning telesaadetele. On teinud koostööd fotograafide Toomas Volkmanni, Madis Palmi, Herkki-Erich Merila, Mark Raidpere, Hele-Mai Alamaa, Tanel Veenre ja Kristjan Lepaga. Ta on teinud kostüümikujundusi filmidele ja telelavastustele, näiteks mängufilmidele "Stiilipidu", "Rambikramp", teleseriaalile "Nöbinina" jt, ning teatrilavastustele, nagu Andrew Lloyd Webberi "Cats", Richard Rodgersi "Helisev muusika" ja Ingmar Bergmani "Fanny ja Alexander" Vanemuises, Tiina Brännare ja Eppu Nuotio "Marilyn" Ugalas jt. 2009. aastal toimus Rotermanni Galeriis tema isikunäitus "Must. Valges". Ta on alates 2007. aastast Eesti Teatriliidu ja Eesti Lavastuskunstnike Liidu liige. https://www.efis.ee/et/inimesed/id/6941/filmograafia Tinn, Gerly. - ETBL Gerly Tinni kuldaja kaunitarid. - Õhtuleht. 17. aprill 2009 Kostüümikunstnik Gerly Tinni loomingu paremiku näitus. - Moetoimetus. - femme.ee SIIN ME OLEME. Gerly Tinn. - arhiiv.err.ee
Sankt Veit im Pongau

Sankt Veit im Pongau on alev ja vald (Marktgemeinde) Austria Salzburgi liidumaa Sankt Johann im Pongau ringkonnas. Sankt Veit on Salzburgi esimene tervisliku kliimaga kuurortlinn. Submontaanne "Hochglocker" on 1912. aastal asutatud sanatoorium. Kirjanik Thomas Bernhardit raviti seal ja ta kirjutas ka raamatu oma elukohast kliinikus. Vald asub Pongaus Salzachi jõe ääres. Kuni Sankt Veitini voolab Salzach läänest itta; pärast Sankt Veiti voolab see põhja. Vald asub kõrgplatool. Kliimat leevendavad tuuled, mis puhuvad orgudest lõunasse. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Windsor (Berkshire)

Windsor on ajalooline linn Thamesi jõe ääres Inglismaal Berkshire'i krahvkonnas. Linna teatakse eelkõige Windsori lossi järgi, mis kuulub Windsorite kuninglikule suguvõsale. Londoni Heathrow' lennujaam jääb linnast vähem kui kümne kilomeetri kaugusele itta, sellepärast võib linna kohal täheldada tihedat lennuliiklust. Linna järgi on nime saanud Windsori tool, mida 18. sajandil valmistati Buckinghamshire'is ja mida Windsorist müüdi Londonisse.  Windsor – pildid, videod ja helifailid Wikimedia Commonsis
Andor Deli

Andor Deli (sündinud 2. mail 1977 Bečej's) on Vojvodinas Jugoslaavias sündinud Ungari poliitik ja jurist. Ta on 2014. aastast Euroopa Parlamendi liige. Ta sündis 1977. aastal Bečej's Vojvodinas etniliste ungarlaste peres. Ta on lõpetanud Novi Sadi Ülikooli õigusteaduskonna. Ta on täiendanud end Saarimaa Ülikooli Euroopa Instituudis. 2014. aasta Euroopa Parlamendi valimistel kandideeris ta erakonna Fidesz nimekirjas ja osutus valituks. Samuti osutus ta valituks 2019. aasta Euroopa Parlamendi valimistel. Märtsi alguseni 2021 kuulus ta Euroopa Rahvapartei / Euroopa Demokraatide fraktsiooni ridadesse. https://www.europarl.europa.eu/meps/et/124714/ANDOR_DELI/cv?cvLanguage=et
Fred (jalgpallur, sündinud 1993)

Frederico Rodrigues de Paula Santos (enam tuntud lihtsalt kui Fred; sündinud 5. märtsil 1993 Belo Horizontes) on Brasiilia jalgpallur, kes mängib poolkaitsjana Türgi kõrgliigaklubis Fenerbahçe ja Brasiilia jalgpallikoondises. Brasiilia kõrgliigas debüteeris ta 2012. aastal Internacionali ridades. 2013. aasta juunis liitus ta Ukraina kõrgliigaklubiga Donetski Šahtar. Seal mängis ta kokku viis hooaega ning tuli hooaegadel 2013–14, 2016–17 ja 2017–18 klubiga Ukraina meistriks. 2018. aasta juunis siirdus ta umbes 47 miljoni naelsterlingi eest Inglismaa kõrgliigaklubisse Manchester United, kellega sõlmis viieaastase lepingu. Esimese värava Inglismaa kõrgliigas lõi ta 22. septembril 2018 mängus Wolverhampton Wanderersi vastu. 2023. aasta augustis sõlmis ta nelja-aastase lepingu Fenerbahçega. Brasiilia jalgpallikoondises tegi Fred debüüdi 12. novembril 2014 mängus Türgi vastu. Ta on kuulunud Brasiilia koondisse 2015. aasta Copa Américal, 2018. aasta maailmameistrivõistlustel, 2021. aasta Copa Américal ja 2022. aasta maailmameistrivõistlustel. Internacional Campeonato Gaúcho: 2012, 2013 Donetski Šahtar Premjer-Liga: 2013–14, 2016–17, 2017–18 Ukraina karikas: 2017–18 Ukraina superkarikas: 2013, 2015 "Sarı Lacivert'e hoş geldin Fred" (türgi). Fenerbahçe S.K. 13. august 2023. Vaadatud 13. augustil 2023. "Frederico Rodrigues de Paula Santos transferinin sonuçlanması hk" (türgi). KAP. 13. august 2023. Vaadatud 13. augustil 2023.  Fred (jalgpallur, sündinud 1993) – pildid, videod ja helifailid Wikimedia Commonsis
Scott McTominay

Scott Francis McTominay (sündinud 8. detsembril 1996 Lancasteris) on Inglismaal sündinud Šotimaa jalgpallur, kes mängib keskpoolkaitsjana Inglismaa Premier League'i klubis Manchester United ja Šotimaa jalgpallikoondises. Ta liitus Manchester Unitedi noorteakadeemiaga 2002. aastal. Esimese profilepingu sõlmis ta klubiga 2013. aasta juulis. Klubi põhimeeskonnas tegi ta debüüdi 7. mail 2017 liigamängus Arsenali vastu. 2019. aasta jaanuaris pikendas ta Manchester Unitediga lepingut kuni 2023. aastani. 2. aprillil 2019 lõi ta mängus Wolverhampton Wanderersi vastu oma esimese värava Inglismaa kõrgliigas. 2020. aasta juunis pikendas ta klubiga lepingut kuni 2025. aastani. Šotimaa jalgpallikoondises tegi McTominay debüüdi 23. märtsil 2018 sõprusmängus Costa Rica vastu. "McTominay signs long-term United contract". www.manutd.com. 23.6.2020. Vaadatud 8.3.2021
Eggenbergi loss

Eggenbergi loss (saksa keeles Schloss Eggenberg) on kõige märkimisväärsem barokne paleekompleks Steiermargi ajaloolises pealinnas Grazis.  Eggenbergi loss – pildid, videod ja helifailid Wikimedia Commonsis